SENAJ ควัก 10.50 ลบ. ซื้อ “ไอลดา เฮลธ์ แคร์” ลุยบ้านพักคนชรา
SENAJ ส่งบริษัทย่อย “เอส.เจ. เฮลธ์แคร์” ซื้อหุ้น “ไอลดา เฮลธ์ แคร์” สัดส่วน 51% มูลค่า 10.50 ลบ. เดินหน้าให้บริการบ้านพักผู้สูงอายุและผู้ป่วยระยะพักฟื้นสถานพยาบาลหรือโรงพยาบาล
SENAJ ควักเงิน 10.50 ลบ. ซื้อหุ้น “ไอลดา เฮลธ์ แคร์” สัดส่วน 51% เดินหน้าให้บริการบ้านพักผู้สูงอายุและผู้ป่วยระยะพักฟื้นสถานพยาบาล
4 ก.ค. 2565

บริษัท เสนา เจ พร็อพเพอร์ตี้ จำกัด (มหาชน) หรือ SENAJ ระบุว่า ตามที่ประชุมคณะกรรมการบริหาร เมื่อวันที่ 1 ก.ค.65 ได้พิจารณารายละเอียดและเงื่อนไขในการลงทุน และมีมติอนุมัติให้บริษัท เอส.เจ. เฮลธ์แคร์ จำกัด (เอส.เจ. เฮลธ์แคร์) ซึ่งเป็นบริษัทย่อยของบริษัทฯ เข้าลงทุนใน บริษัท ไอลดา เฮลธ์ แคร์ จำกัด (ไอลดา เฮลธ์ แคร์) ในสัดส่วนร้อยละ 51 ของจำนวนหุ้นที่ออกและชำระแล้วของ ไอลดา เฮลธ์ แคร์มูลค่าเงินลงทุนรวม 10,500,000 บาท โดยมีวัตถุประสงค์เพื่อให้บริการที่พักอาศัย บ้านพักอาศัยสำหรับผู้สูงอายุและผู้ป่วยระยะพักฟื้นสถานพยาบาลหรือโรงพยาบาล อนึ่งโดยผลสำเร็จของการเข้าทำธุรกรรมดังกล่าว จะทำให้ ไอลดา เฮลธ์ แคร์ มีสภาพเป็นบริษัทย่อยทางอ้อมของบริษัทฯ
โดย เอส.เจ. เฮลธ์แคร์ ได้ลงนามในสัญญาซื้อขายหุ้นกับกลุ่มผู้ถือหุ้นเดิมของ ไอลดา เฮลธ์ แคร์ ซึ่งไม่เป็นบุคคลที่เกี่ยวโยงกันของบริษัทฯ